KOMISIJOS REGLAMENTAS (EB) Nr. 675/2007
2007 m. birželio 15 d.
nustatantis per 2007 m. birželio mėn. pirmąsias 10 dienų pateiktų sviesto, kurio kilmės šalis yra Naujoji Zelandija ir kurio kvotos numeriai yra 09.4195 ir 09.4182, importo licencijų paraiškų priėmimo apimtį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
atsižvelgdama į 2001 m. gruodžio 14 d. Komisijos reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (2), ypač į jo 35a straipsnio 3 dalį,
kadangi:
Dėl Reglamento (EB) Nr. 2535/2001 IIIA priede nurodyto sviesto, kurio kilmės šalis yra Naujoji Zelandija ir kurio kvotos numeriai yra 09.4195 ir 09.4182, 2007 m. birželio 1-10 d. pateiktos importo licencijų paraiškos, apie kurias pranešta Komisijai iki 2007 m. birželio 13 d., yra susijusios su didesniais nei turimais kiekiais. Todėl paraiškose nurodytam kiekiui reikėtų nustatyti paskirstymo koeficientus.
PRIĖMĖ ŠĮ REGLAMENTĄ:
1 straipsnis
Pagal Reglamento (EB) Nr. 2535/2001 nuostatas 2007 m. birželio 1-10 d. pateiktos sviesto, kurio kilmės šalis yra Naujoji Zelandija ir kurio kvotos numeriai yra 09.4195 ir 09.4182, importo licencijų paraiškos, apie kurias Komisijai pranešta iki 2007 m. birželio 13 d., priimamos taikant šio reglamento priede nustatytus licencijų paskirstymo koeficientus.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 15 d.